Odense Adresse-Contoirs Efterretninger, 1843-10-19
Med Hensyn til det meget omtalte Vrag Tellemaque, der efter Rygtet indeholdt en uhyre Mængde Sølv og Guld, som den kongelige Familie i Revolutionstiden vilde føre til Engelland, skal der nu endelig være vundet Vished for at samme ingenlunde indeholder de forventede Skatte. Londonner Aviser indeholde nemlig en Skrivelse af 30 Septbr. fra Dhrr. Denne & Edwards, som havde paataget sig at iværksætte Bjergningen ved Dykkerapparater, i hvilken disse melde: "Vi tilmelde Den herved, at vi idag have fuldendt Bjergningen af Telemaque, men maa desværre, tilføie, at vi nu bestemt kunne erklære, "at der ingen Skatte findes ombord; thi saafremt saadanne havde været der, maatte vi nødvendigviis have fundet dem under vore Arbeider. Spanien. J Granada er der foretaget et Jnsurrectionsforsøg, men det mislykkedes. J Barcelone har Juntaen ladet 1000 Mand prøve paa at storme Citadellet, men disse sloges tilbage med et Tab af 80 Mand Juntaens Vicepræsident blev dødeligt saaret. Den 5 de forsøgte Prim forgiæves at indtage Gerona med Storm han havde 170 Døde og 200 Saarede. J Madrid vil Regjeringen sammentrække Nationalgarden. i Hovedstadens Omegn, for at sikkre Cortes. Preussen. Den 25 f. M. fik Overpræsident v. Beurmann i Posen en Stafet fra de russisk-polske Autoriteter i Warschau, som meddeelte ham Følgende og forlangte en nærmere Undersøgelse: Da Keiseren af Rusland den 19de passerede Posen, blev en af Vognene (mærket No. 7 Chancellerie de S. M. PEmpereur), hvori en russisk Collegieraad og en anden Herre befandt sig, tilbage i Posen til Kl. 9. De indtoge Forfriskninger i Hotel de Baviere, hvor der blandt flere Gjæster ogsaa skal have været 4, som drak Champagne og meget ivrigt erkyndigede sig om den Tid, Keiseren vilde passere Posen. De samme Oplysninger har ogsaa Opvarteren i Gjæstgivergaarden indhentet. De talte polsk, tydsk fransk og engelsk. Henimod Kl. 9 1/2 forlod de russiske Herrer Gjæstgivergaarden i deres, med 8 Bønderheste forspændte Vogn. De passerede Wallischelbroen. Lige bag Broen, hvor en lille Tvergade støder til Hovedgaden faldt et Skud og den russiske Collegieraad følte en stikkende Smerte i Armen. Herrerne kjørte nu saa rask som muligt videre og holdt først udenfor Porten, hvor de lod deres Vogn besigtige og fandt Læderet paa Ruffet gjennemboret af Hagel. Generalconsul v. Niederstetten i Warschau attesterer, efter at have optaget Syn, at der rigtignok i Vognen findes Spoer af Hagel. Saa vidt Anmeldelsen fra Warschau. - Den af Criminal directeur Koulfus efter Overpræsidentens Reqvisition strax begyndte og nu endte Undersøgelse skal have givet følgende Resultat: Flere Vidner have vel Kl. 9 1/2 om Aftenen hørt et Skud falde bag Wallischeibroen; to aldeles uvillige Vidner, en Karl og en herværende Borger, beedige, at Skuddet ikke er affyret fra Gaden, men af den Tjener, der sad bag paa Vognen, og at han efter Skuddet meget hurtigt skjulte Geværet under sin Kappe. Bønderne, som kjørte Vognen, forsikkre, at de russiske Herrer ingenlunde holdt stille udenfor Porten, for at undersøge Skuddets Følger, men at de derimod rolig kjørte til den næste Station Kosterzyn. De 4 Gjæster i Hotel de Baviere, som strax fandtes at være to Hrr. v.D., H. v. K. og Oekonomie-Commissair G. fra N., sige tilligemed Opvarteren, at det kunde aldrig falde dem ind, at erkyndige sig om Keiserens Gjennemreise. da det var ethvert Menneske i Posen vel bekjendt, at Keiseren allerede Kl. havde passeret Byen. Det er fremdeles blevet oplyst, at ingen af disse Herrer tale engelsk, og at de, langt fra at forlade Gjæstgivergaarden efter Russernes Bortreise, have tilbragt Størstedelen af Natten der med at drikke og spille Pharao. Acterne bleve derpaa sendte til Berlin.